### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 22. marts 2023 har vedtaget Magistratens indstilling i overensstemmelse med erklæring fra Teknisk Udvalg af 15. marts 2023.

Venstres byrådsgruppe tog forbehold.

Majken Frandsen fra Enhedslisten de Rød-Grønne kunne ikke tiltræde indstillingen med følgende bemærkning:

”Vi kan ikke støtte indstillingen som vi finder utilstrækkelig.

Det er uacceptabelt med en 15 års plan, når grænseværdien i drikkevand allerede overskrides i 28 % af boringerne i Århus.

Tidsplanen for grundvandsbeskyttelse bør følge den af byrådet i 2021 vedtagne 7 års plan for implementering af indsatsplanerne for drikkevands beskyttelse. Og man bør straks gå i gang, da planerne er forsinket.

Vi stiller spørgsmålstegn ved lovligheden af at forskelsbehandle fritidslandbrug og større landbrug. De bør behandles sideløbende, og ikke først fritidslandbrug som indstillingen lægger op til. Fritidslandbrug udgør 70% af ejendommene men kun 30 % af arealerne, der skal beskyttes.

Vi støtter forvaltningen i at gå på 2 ben: Som myndighed gennemføre byrådets indsatsplaner med frivillige aftaler og påbud og samtidig oprette blå-grønne parker.

Vedr. økonomi, så viser notater vedlagt sagen, at nogle få ører lagt på vandprisen kan sikre midlerne til det.”

###

.

### Resume

Teknik og Miljø indstiller, at der arbejdes for realiseringen af nye blågrønne parker, hvor grundvandsbeskyttelse indgår i synergi med flere arealer til skov og natur, CO2-reduktion, vedvarende energi og rekreative aktiviteter.

Fuld realisering kræver planlægningsmæssige udpegninger, sammenhæng mellem projekter bl.a. i det blågrønne anlægsprogram, og opkøb til jordbytte vha. den nye jordfond. Teknik og Miljø påbegynder desuden synergiprojekter, hvor det allerede er muligt, indtil udpegningerne er en realitet.

Derudover indstiller Teknik og Miljø, at de lovpligtige indsatsplaner for grundvandsbeskyttelse parallelt fortsat implementeres vha. frivillige aftaler og forbud.

### Beslutningspunkter

Det indstilles:

At 1) Teknik og Miljø arbejder for at etablere blågrønne parker, som kan realisere synergier mellem grundvandsbeskyttelse, arealer til skov og natur, biodiversitet, CO2-reduktion, vedvarende energi og rekreative aktiviteter

At 2) de afsatte 35 mio. kr. i budgetforlig 2023 til en jordfond anvendes til erhvervelse af arealer til grundvandsbeskyttelse i synergi med ovennævnte mål

At 3) indgåelse af frivillige aftaler og forbud mod pesticider gennemføres fortsat jf. indsatsplaner for grundvandsbeskyttelse

At 4) Byrådet orienteres om den gradvise realisering af grundvandsbeskyttelsen, og forelægges en status i 2024.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 23-01-2023

Zahra Ravn:

Fremsendes til [adresse] med bemærkning, at Magistraten i mødet den 23. januar 2023 anbefaler, at byrådet tiltræder Magistratsafdelingen for Teknik og Miljøs indstilling af 27. december 2022.

Borgmester Tejs Thygesen, rådmand Henrik Klausen, rådmand Klavs Kjær, rådmand Kurt Christiansen, Dorte Lund og Nicolaj Kristensen tog forbehold.

I den videre proces kan ambitionsniveau og tidsplan ved konkrete milepæle drøftes.

Philip Lassen var forhindret i at deltage i sagens behandling.

Udvalg: [adresse]

Dato: 01-02-2023

Zahra Ravn:

Fremsendes til Teknisk Udvalg til behandling i henhold til beslutning i byrådets møde den 1. februar 2023.

Udvalg: Teknisk Udvalg

Dato: 06-03-2023

Zahra Ravn:

Udsat.

Udvalg: Teknisk Udvalg

Dato: 15-03-2023

Zahra Ravn: 4

Ørni Carlsen, Jakob Frandsen, Liva Danielsen og Jano Mortensen kunne tiltræde indstillingen med følgende bemærkninger:

Der ønskes en detaljeret tidsplan med klare mål, som er knyttet til den igangværende forretningsplan, herunder etablering af en VE- og donationsstrategi. [adresse] skal hurtigst muligt sendes som en orientering til medlemmerne af Teknisk Udvalg.

Tidsrammen på de nuværende 15 år ønskes nedbragt. Det anerkendes, at dette også er et politisk og økonomisk spørgsmål.

Der ønskes en årlig afrapportering, som skal præsenteres for byrådet/udvalget i første kvartal. Rapporten skal give en status og foreslå potentielle handlemuligheder, hvis tidsplanen ikke overholdes. Afrapporteringen kan oplagt finde sted sammen med den årlige afrapportering på det blågrønne anlægsprogram.

Jarl Friis tog forbehold med henblik på drøftelse i gruppen med bemærkning om, at en finansieringskilde kunne være at tage et aktivt greb i forhold til at etablere solcelleanlæg i sårbare drikkevandsområder.

Majken Frandsen tog forbehold med henblik på drøftelse i gruppen.

Mike Andersen tog forbehold med bemærkning om, at en finansieringskilde kunne være at tage et aktivt greb i forhold til at etablere solcelleanlæg i sårbare drikkevandsområder.